b'\n_START_ARTICLE_\nOerlikon FFS\n_START_PARAGRAPH_\nOerlikon FFS oli 20 millimetrin konetykki, joka pohjautui Reinhold Beckerin suunnittelemaan 20\xc2\xa0\xc3\x97 72 mm:n RB -aseeseen, (engl. Rebated rim, hylsyn laippa on pienempi halkaisijaltaan kuin muu hylsy. Olake ja laippa muodostavat latausmekanismin vaatiman uran.) SEMAG-suunnitteluyhti\xc3\xb6 oli ostanut aseen piirustukset ja myi ne edelleen sveitsil\xc3\xa4iselle Oerlikonille. Tykin kaliperiksi muutettiin 20 \xc3\x97x 110 RB. Aseen toimintaperiaate oli massasulku, joka perustuu patruunan rekyyliin, lukon massaan ja jouseen._NEWLINE_20\xc2\xa0\xc3\x97 72 kaliperisen version otti k\xc3\xa4ytt\xc3\xb6\xc3\xb6n Japanin laivaston ilmavoimat nimell\xc3\xa4 Tyyppi 99-1. 20\xc2\xa0\xc3\x97 110:n ammusta k\xc3\xa4ytt\xc3\xa4v\xc3\xa4 versio oli k\xc3\xa4yt\xc3\xb6ss\xc3\xa4 Ranskan ilmavoimien h\xc3\xa4vitt\xc3\xa4jiss\xc3\xa4 Hispano Suizan lisenssill\xc3\xa4 valmistamana nimill\xc3\xa4 HS 7 ja HS 9 ennen toista maaimansotaa. Ase oli rumpusy\xc3\xb6tt\xc3\xb6inen, ja siihen mahtui 60 patruunaa._NEWLINE_Patruunaa muuttamalla saksalainen Ikaria kehitti Oerlikonista MG FF -tykin. Japanissa asetta kehitettiin edelleen muuttamalla rumpusy\xc3\xb6tt\xc3\xb6 vy\xc3\xb6sy\xc3\xb6t\xc3\xb6ksi, jolloin tyyppinimeksi tuli 99-1 malli 4._NEWLINE_Rumpusy\xc3\xb6tt\xc3\xb6isest\xc3\xa4 20\xc2\xa0\xc3\x97 110 versiosta tuli l\xc3\xa4nsi-liittoutuneiden t\xc3\xa4rkein 20\xc2\xa0millimetrin ilmatorjuntatykki toisessa maailmansodassa sek\xc3\xa4 laivastossa ett\xc3\xa4 maavoimissa erilaisina asennuksina. Sen nimike oli t\xc3\xa4ll\xc3\xb6in Oerlikon S. Yksitt\xc3\xa4isasennus oli MK II.Sen tulinopeus oli 450 ls/min. Pariasennus oli nimelt\xc3\xa4\xc3\xa4n MK V. Nelipiippuista versiota k\xc3\xa4ytti Yhdysvaltain laivasto._NEWLINE_Japanin laivaston ilmavoimat otti 20\xc2\xa0\xc3\x97 101 RB patruunaa k\xc3\xa4ytt\xc3\xa4v\xc3\xa4n version k\xc3\xa4ytt\xc3\xb6\xc3\xb6n nimell\xc3\xa4 Tyyppi 99-2. Vy\xc3\xb6sy\xc3\xb6tt\xc3\xb6inen muunnos oli Tyyppi 99-2 malli 4.'